Skruehavgras

Skruehavgras (Ruppia cirrhosa) er en flerårig vannplante.

Den er en spinkel plante som lever helt neddykket i vann. Bladene er linjeformede og svært smale. Skruehavgras kan skilles fra slektningen småhavgras på at blomsterstilkene kveiler seg opp i fruktstadiet. Den vokser i salt- og brakkvann på steder der det ikke er for mye strøm eller bølger.

Utbredelsen omfatter tempererte og subtropiske strøk på både den nordlige og sørlige halvkule: Europa, Asia, nord og sør i Afrika, Nord-Amerika og Argentina. I andre verdensdeler kan den også vokse i ferskvann.

I Norge finnes skruehavgras på spredte lokaliteter langs kysten fra Østfold til Lofoten. Den er sannsynligvis i en viss tilbakegang, og har status som nær truet i Norsk rødliste for arter 2021.

Det er nå vist at Ruppia cirrhosa er et homotypisk synonym for R. maritima. Det korrekte vitenskapelig navnet for skruehavgras er derfor Ruppia spiralis, men det er foreløpig lite brukt.

Referanser

Litteratur

Eksterne lenker 
 

Alismatales
Norges flora
Danmarks flora